Diari Oficial de la Generalitat Valenciana


Sumari del DOGV 5768, del 22-05-2008 (2008/5312)

Judici verbal 572/06. Notificació de la sentència a Eduardo García Modrego.
---------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/5312


Data del document
:   14-04-2008

Organisme emissor
:   Jutjat de Primera Instància Número 2 de Vinaròs

Tipus de document
:   Edicte

Descriptors 

:   * sistema judicial

Judici verbal 572/06. Notificació de la sentència a Eduardo García Modrego. [2008/5312]  
Sentència 59/2008  
Vinaròs, 11 d'abril de 2008   
Juan Vacas Larraz, jutge del Jutjat de Primera Instància i Instrucció número 2 de Vinaròs, ha vist estes actuacions de judici verbal de desnonament per falta de pagament, seguides davant este Jutjat amb el número 572/2007, a instància de Margarita Sánchez Mata, representada per la procuradora María Ángeles Bofill Fibla i assistida pel lletrat Gerard Fort, contra Eduardo García Modrego, declarat en situació de rebel·lia processal.  
Antecedents de fet  
Primer. Que presentada l'anterior demanda davant este Jutjat juntament amb els seus documents i còpies, i admesa esta, se sol·licitava que fóra procedent el desnonament d'Eduardo García Modrego, per falta de pagament de la renda i quantitats assimilades al demandant, així com al pagament de les rendes i quantitats assimilades deixades de pagar durant la tramitació d'este procés i fins al complet desallotjament, més els interessos legals corresponents i la condemna de la demandada a pagar les costes d'este procediment.  
Segon. Es va assenyalar perquè se celebrara la vista l'11 d'abril de 2008. La vista es va celebrar el dia assenyalat amb la compareixença de la part actora degudament assistida i representada per advocat i procurador, sense assistir la demandada degudament compareguda, amb la consegüent declaració en situació de rebel·lia processal. En l'acte de la vista l'actora va ratificar l'escrit de la seua demanda.  
Tercer. L'actora va proposar com a prova la documental per reproduïda acompanyada a l'escrit de demanda i l'interrogatori de la demandada rebel. Admesa la prova proposada i practicada, les actuacions foren declarades concloses per a sentència.  
Fonaments de dret  
Primer. L'actora, Margarita Sánchez Mata, s'exercita contra el demandat Eduardo García Modrego, l'acció de desnonament per falta de pagament en concepte de mensualitats de renda vençuda i quantitats assimilades respecte de l'habitatge situat al carrer Pablo Ruiz Picasso número 74, 3º, 2ª de Vinaròs (Castelló). Reclama, a més a més del desnonament, el pagament de totes les quantitats deixades de percebre des d'aleshores; igualment reclamava els interessos legals generats des de la interposició de la demanda i la imposició a este de les costes processals.  
La demandada no s'ha oposat a les pretensions de l'actor en no haver comparegut a l'acte de la vista.  
Segon. La qüestió litigiosa en este plet se centra en determinar si ha existit relació arrendatícia entre demandants i demandada, i si efectivament s'ha produït l'impagament de les rendes i quantitats assimilades reclamades per l'actor, i si això ocasiona causa justificativa de desnonament respecte de l'habitatge arrendat a Eduardo García Modrego.  
Tercer. Referent a l'existència de relació arrendatícia existix contracte escrit des de l'1 d'abril de 2006, i este es desprén del document número u aportat amb l'escrit de demanda.  
La no enervació de l'acció, la no-assistència a l'acte de la vista de la demandada conforme a l'article 440.3 de la Llei d'Enjudiciament Civil, així com la falta d'acreditació per a la demandada del pagament de les rendes reclamades i quantitats assimilades donen lloc a l'estimació de la sol·licitud de resolució del contracte d'arrendament proposat per l'actor, respecte de l'habitatge situat al carrer Pablo Ruiz Picasso número 74, 3º,2ª de Vinaròs (Castelló), concertat per l'actor amb Eduardo García Modrego. Concorre, a més a més, la causa de la lletra a) de l'apartat segon de l'article 27 de la Llei d'Arrendaments Urbans de 1994, d'acord amb la qual, la falta de pagament de la renda comporta la resolució del contracte d'arrendament.  
Efectivament, considera este jutjador que ha quedat degudament acreditat la falta de pagament de la renda i de quantitats assimilades a esta respecte de l'esmentat apartament des d'octubre de 2007 fins al dia actual, doncs així es deduïx de la prova documental aportada per l'actora en l'escrit de demanda, així com de l'aplicació de l'article 304 de la Llei d'Enjudiciament Civil a la prova d'interrogatori de la demandada rebel.  
Estes circumstàncies generen també el desnonament de la part demandada, encara que podia haver sigut acordat pel sol fet de no assistir a l'acte de la vista, tal i com establix l'article ja esmentat, el 440.3 Llei d'Enjudiciament Civil.  
Havent-se provat l'impagament de les quantitats de renda i quantitats assimilades esmentades en la demanda cal condemnar el demandat al pagament d'estes. La quantitat endeutada en total pel demandat ascendix a 9.600 euros, 2.400 euros segons petició de l'escrit de demanda i 7.200 euros per les quantitats vençudes i exigibles amb posterioritat. Així mateix, haurà de pagar el demandat les quantitats que es produïsquen fins al complet desallotjament de l'habitatge.  
Les esmentades quantitats s'hauran d'incrementar amb l'interés legal corresponent des de la presentació d'esta demanda.   
Cinqué. Conforme a l'apartat 1 de l'article 394 de la Llei d'Enjudiciament Civil, cal imposar les costes a la part que haja vist totalment desestimades les seues pretensions, és a dir, al demandat rebel.  
Dispositiva  
Estimar la demanda interposada per Margarita Sánchez Mata, i declarar resolt el contracte d'arrendament existent sobre l'habitatge situat al carrer Pablo Ruiz Picasso número 74, 3º, 2ª de Vinarós (Castelló), i es condemna Eduardo García Modrego als següents pronunciaments:  
1. A deixar lliure i a disposició de la part actora l'habitatge situat al carrer Pablo Ruiz Picasso, número 74, 3º, 2ª, de Vinaròs (Castelló).  
2. Al pagament a l'actor de la quantitat de nou mil sis-cents euros (9.600 euros) per rendes i quantitats assimilades vençudes i impagades, més les rendes i quantitats assimilades que es produïsquen fins al complet desallotjament de l'habitatge arrendada.  
3. Les esmentades quantitats s'hauran d'incrementar amb l'interés legal corresponent des de la presentació d'esta demanda.  
4. Al pagament de les costes processals.  
Notifiqueu esta sentència a les parts, i feu-los saber que contra esta es pot interposar recurs d'apel·lació que, si s'escau, s'haurà d'interposar davant este Jutjat dins dels cinc dies següents de la notificació, perquè l'Audiència Provincial de Castelló la resolga.  
Conforme a l'article 497.2 procediu a notificar la sentència a la part demandada mitjançant edictes, que es fixaran en el tauler d'anuncis d'este Jutjat i es publicaran en el Diari Oficial de la Comunitat Valenciana, a la finalitat de la qual es lliurarà l'oportú ofici, el qual es lliurarà a l'indicat procurador a fi que cuide del seu curs i gestió.  
Porteu l'original al llibre de sentències.  
Esta és la meua sentència de la qual s'expedirà testimoniança per a incorporar-lo a les actuacions, que pronuncie, mane i firme.  
Publicació. L'anterior sentència l'ha donada, llegida i publicada el jutge que la va dictar, mentre celebrava audiència pública en el dia de la data, de la qual jo, la secretària judicial en done fe.  
Vinaròs, 14 d'abril de 2008.- La secretària judicial: Mónica García Vila.